વિવાદમાં ઘેરાયેલા દાતી મહારાજ

દાતી મહારાજ પરના બળાત્કારના આરોપની તપાસ પોલીસ કરી રહી છે. એક શિષ્યાએ દાતી મહારાજ પર બળાત્કારનો આરોપ મૂક્યો છે. દાતી ખુદને નિર્દોષ ગણાવી રહ્યા છે. 

શ્વેત-શ્યામ દાઢી, લલાટે તિલક અને ગળામાં રુદ્રાક્ષની માળા સાથે 'શનિ શત્રુ નહીં, મિત્ર છે' એ વાક્યને પોતાનું સુત્ર બનાવી ચૂકેલા દાતી મહારાજ નટ બિરાદરીના છે. તેમનું અસલી નામ મદન દાતી છે.

શું તમે આ વાંચ્યું?

મારવાડમાં તેમને વાદી પણ કહેવામાં આવે છે. સ્થાનિક લોકોના જણાવ્યા મુજબ, વાદીઓ અનુસૂચિત જાતિમાં બહુ નાનો અને વિખેરાયેલો જનસમૂહ છે. 

મદન દાતી જ્યાં જન્મ્યા હતા એ મકાન હજુ પણ આલાવાસમાં છે. તેમણે બાળપણમાં જ ગામ છોડી દીધું હતું.  દાતી આલાવાસમાં પાછા ફર્યા ત્યારે દાતી મદન મહારાજ બની ગયા હતા.

"દાતી પરના આરોપ ખોટા છે"

નીચલા મધ્યમના લોકોના ઘર જેવા એ મકાનના આંગણામાં અમારી મુલાકાત દાતીના પિતરાઈ ભાઈ મહેશ સાથે થઈ. 

તેમણે કહ્યું, "દાતી આ ઘરમાં જન્મ્યા હતા અને પછી સન્યાસી બની ગયા હતા. હવે અમારે તેમની સાથે સંબંધ નથી.

"દાતી પરનો આરોપ ખોટો છે. મારા પરિવારની દીકરીઓ પણ તેમની જ સ્કૂલમાં અભ્યાસ કરે છે."

ગામના ચોકમાં આવેલી એક દુકાન પર જેઠ મહિનાની આકરી બપોરે અનેક મહિલાઓ એકઠી થઈ છે. એ પૈકીની એક મુન્નાદેવીએ જણાવ્યું હતું કે તેઓ દાતીની સાથે જ ભણ્યાં છે. 

મુન્નાદેવીએ કહ્યું હતું, "દાતીને સાંસારિક સુખની ઈચ્છા હોત તો બાળપણમાં થયેલા લગ્નમાંથી તેઓ અલગ ન થયા હોત.”

"તેમના પિતાએ બાળપણમાં જ દાતીનું લગ્ન બાજુના ગામની એક છોકરી સાથે કરાવ્યું હતું, પણ દાતી યુવાન થયા ત્યારે તેમણે પરિવારજનોને કહી દીધેલું કે લગ્ન સાથે તેમનો શું સંબંધ? તે તો સન્યાસી બની ગયા છે."

મુન્નાદેવીના જણાવ્યા મુજબ, બીજી વાતો વિશે તેઓ કંઈ કહી શકે તેમ નથી, પણ આ પ્રકારનો આરોપ ખોટો છે. એ આરોપ પર ગામમાં કોઈને વિશ્વાસ નથી.

"અમે કોઈને ક્લીન ચીટ આપી નથી"

બીજી તરફ દિલ્હી પોલીસની ક્રાઈમ બ્રાન્ચના ડીસીપી રાજેશ દેવે બીબીસીને કહ્યું હતું, "પીડિતાએ મૂકેલો આરોપ મજબૂત છે. અમારી તપાસ ચાલુ છે.”

"અમે કોઈને ક્લીન ચીટ આપી નથી. યોગ્ય સમયે પુરાવાને આધારે અમે આપની સાથે વાત કરીશું."

દાતીના બાપદાદાના મકાનથી ચાર ઘર દૂર રહેતા મિશ્રીલાલ સરગરા વીજળી વિભાગમાંથી નિવૃત્ત થયા છે. 

મિશ્રીલાલના જણાવ્યા મુજબ, તેમણે દાતીની બાબતમાં આવું કશું જોયું કે સાંભળ્યું નથી. દાતીના સાવકા ભાઈ શનિધામમાં જ રહે છે.

ગામની બહાર આવેલી આશ્વાસન... \n\nમને ઉપરના લેખ માટે સારું શીર્ષક આપો.
ગ્રાઉન્ડ રિપોર્ટઃ દાતી પરના રેપના આરોપ વિશે શું કહે છે તેમના ગામના લોકો?